TANTÁRGYLEÍRÁS ÉS HETI TEMATIKA
	Tantárgy neve: Kiállítás rendezési gyakorlat 3
	Kreditértéke: 4

	A tantárgy elméleti vagy gyakorlati jellegének mértéke, „képzési karaktere” gyakorlati 60%

	A tanóra típusa: szeminárium
nyelve: magyar
Az adott ismeret átadásában alkalmazandó további módok, jellemzők: -

	A számonkérés módja: gyakorlati jegy
Az ismeretellenőrzésben alkalmazandó további (sajátos) módok: prezentáció, projektfeladat

	A tantárgy tantervi helye (hányadik félév): 3

	Előtanulmányi feltételek: Kiállítás rendezési gyakorlat 2

	Tantárgyleírás: az elsajátítandó ismeretanyag tömör, ugyanakkor informáló leírása:
A kurzus központi témája az archívum és annak különböző kulturális és művészeti gyakorlatai, különös tekintettel az archiválás és dokumentálás változó szerepére és felhasználási módjaira. A képzés az Intermédia Tanszék Dokumentálás és archiválás órájával együttműködésben valósul meg, kiemelt kiindulópontja pedig a jelenleg épülő Intermédia Videóarchívum. Ez lehetővé teszi, hogy a hallgatók ne csupán elméleti keretek között találkozzanak az archívum kérdéseivel, hanem egy valós, sokrétegű anyagon keresztül szerezzenek tapasztalatot az archiválás, dokumentálás és kurátori feldolgozás folyamatairól. A kurzus külön értéke az intézményi együttműködés, amely az egyetem különböző tanszékeinek közös munkáján keresztül kínál interdiszciplináris szemléletet és tanulási lehetőséget.

A kurzus két féléves. Az első szemeszter az elméleti alapozásra épül: a hallgatók megismerkednek a kurátori és művészi stratégiák széles spektrumával – a gyűjtéstől és rendszerezéstől a kreatív újraértelmezésig –, valamint betekintést nyernek az archívumhoz kapcsolódó intézményi és művészeti gyakorlatokba. Terep- és gyűjteménylátogatások, illetve meghívott előadók prezentációi segítik őket abban, hogy konkrét példákon keresztül lássák az archívumok működését és kulturális használatát.

A második szemeszterben a hangsúly a gyakorlati munkán van: a hallgatók közösen terveznek és valósítanak meg egy komplex, nyilvános projektet, amely az Intermédia Archívum anyagaira épül. A kurzus célja, hogy a hallgatók megtapasztalják a kurátori gyakorlat komplex folyamatát az ötlettől a megvalósításig, miközben kritikusan viszonyulnak az archívumhoz mint kulturális és művészeti jelenséghez. A képzés egyszerre biztosít elméleti tájékozódást és gyakorlati tapasztalatot: a hallgatók kritikai és kreatív nézőpontból közelítik meg az archívum fogalmát, miközben tapasztalatot szereznek a csoportos projektmunka megvalósításában.

	Féléves tematika hetekre lebontott rövid ismertetése
1. hét | szeptember 12.
· Bevezetés, a kurzus kereteinek ismertetése. (KET)

· Az Intermédia archívum rövid bemutatása, a félév elméleti problémáinak megalapozása, közös vetítés (IM-mel közös óra).
2. hét | szeptember 19.

· Az archívum mint idea és fogalom jelentősebb értelmezései I. 
(IM-mel közös óra)

3. hét | szeptember 26.

· Az archívum mint idea és fogalom jelentősebb értelmezései II. 
(IM-mel közös óra)

4. hét | október 3. 

· Esettanulmány/ gyűjteménylátogatás 

· Féléves feladatok átbeszélése

5. hét | október 10.

· Hallgatói prezentációk (első csoport)

6. hét | október 17. 

· Hallgatói prezentációk (második csoport)

7. hét | október 24.

ŐSZI SZÜNET
8. hét | október 31.

ŐSZI SZÜNET

9. hét | november 7.

· Esettanulmány/ gyűjteménylátogatás: C3 (IM-el közös óra)

10. hét | november 14.

· Esettanulmány/ gyűjteménylátogatás: KEMKI (IM-el közös óra)

11. hét | november 21.

· Esettanulmány/ gyűjteménylátogatás 

· Konzultációk a projektmunka kapcsán
12. hét | november 28. 

· Esettanulmány/ gyűjteménylátogatás 

· Konzultációk a projektmunka kapcsán
13. hét | december 5. 

· Esettanulmány/ gyűjteménylátogatás 

· Konzultációk a projektmunka kapcsán
14. hét | december 12.

· Féléves kurátori feladat bemutatása, vizsgaprezentációk előkészítése



	Tantárgy felelőse: Lázár Eszter

	Tantárgy oktatásába bevont oktató(k) és elérhetősége(ik): 
Balázs Anna, balazsann@gmail.com

	A tantárgy tanításának időpontja/helyszíne: 
péntek, 9:00-11:15, Kiselőadó, valamint közös órák esetében IM előadó

	Tantárgykódja: KME-KIRG03-23-C

	Felelős tanszéke: Képzőművészet-elmélet

	Képzési idő szemeszterekben: 3

	Tanórák száma összesen: 28

	Tanulmányi követelmények: 
· órai részvétel (maximum 3 hiányzás)

· órai feladatok teljesítése a megadott határidőre

	Oktatási módszerek: előadás, tereplátogatás, hallgatói prezentáció, konzultáció, projektmunka


	Javasolt tanulási módszerek: szakirodalom feldolgozása, önálló kutatás, csoportmunka

	A hallgató egyéni munkával megoldandó feladatainak száma: egyéni prezentáció, projektmunka

	Felhasználható fontosabb technikai és egyéb segédeszközök: -

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 12, csak saját hallgatók vehetik fel


2

